**Jelentkezési kisokos 2022.**

1. Az érettségi és felvételi jelentkezési határidő: **február 15.**
2. Csak **e- felvételivel** lehet jelentkezni a felsőfokú képzésekre. Az e-felvételivel kapcsolatos információk részletesen a [www.felvi.hu](http://www.felvi.hu) honlapon megtalálhatók.
 **A regisztrációhoz szükséges e-mail cím, ami szalonképes legyen és folyamatosan figyelni kell, mert minden értesítés oda érkezik.**
3. Az információk, a tájékoztatás bejelentkezés nélkül is elérhetők, de a jelentkezési lap kitöltésére csak regisztráció után van lehetőség.

A hitelesítés történhet Ügyfélkapun keresztül, vagy a hitelesítő adatlapot kinyomtatva, kitöltve, aláírva az Oktatási Hivatal (1380 Budapest, Pf. 1190) postacímére beküldve.(ajánlott küldemény) A hitelesítés határideje: **február 20.**

Kérjük, hogy a hitelesítő adatlap kinyomtatásakor figyeljen arra, hogy ne maradjon le az adatlap alsó/felső része, valamint mindenképpen rákerüljön a vonalkód és a QR kód is!

Kérjük, figyeljen arra, hogy a 2021. évi általános felsőoktatási felvételi eljárás hitelesítő adatlapját nyomtassa ki, és NE az adatok ellenőrzésére szolgáló ellenőrző lapot! Ez utóbbi nem alkalmas a hitelesítésre.

**Regisztráció során figyeljünk az adatok pontosságára. (születési hely, ékezetek, két keresztnév) . Több dokumentumot nem kell feltölteni (nyelvvizsga bizonyítvány , érettségi bizonyítvány), ezeket csak adat egyezés esetén rendelik a felvételizőhöz.**

A jelentkezési helyeket legördülő menüből kell kiválasztani. Figyelni kell arra, hogy pontosan azt [a képzést, szintet, munkarendet, finanszírozási formát](https://www.felvi.hu/felveteli/felveteli_segitseg/jelmagyarazat) válassza ki, amelyre jelentkezni kíván!

**Egy felsőoktatási felvételi eljárásban minden jelentkező csak egy helyre vehető fel**, mégpedig a jelentkezéseinek sorrendjében szereplő első olyan helyre, ahol a felvételi összpontszáma eléri vagy meghaladja az adott jelentkezési helyre megállapított felvételi ponthatárt. Ebben az esetben magasabb sorszámú jelentkezési helyekre nem vehető fel akkor sem, ha felvételi összpontszáma elérné az azokon megállapított ponthatárt.

1. A jelentkezési laphoz fel kell töltetni azon dokumentumokat, amelyek alapján a pontszámítás megtörténhet:
* a 11. év végi bizonyítványt, azoknak, akik földrajzból vagy kémiából visznek tanulmányi pontot 9. és 10. osztályos év végi bizonyítvány is szükséges, illetve a fizikát választóknak pedig a 10. év végi eredmény kell a 11. év végi bizonyítvány mellett

Amennyiben a jelentkező fogyatékosság miatt a pontszámításhoz szükséges tantárgyak valamelyike alól felmentésben részesült, úgy a középiskolai tanulmányai alatt megszerzett minden évfolyam bizonyítványának másolata szükséges.

Ha a jelentkező nem tanulta két évig a tantárgyat, amiből felmentést kapott, akkor az érettségi bizonyítvány záradékában található helyettesítő tárgy utolsó két tanult év végi eredményét számítják be a tanulmányi pontokba.

Osztályozó vizsga eredménye csak abban az esetben fogadható el, ha a jelentkező benyújtja a középiskolai bizonyítványa azon oldalát is, amelyen megjegyzésként az osztályozó vizsga ténye és adott évfolyamra vagy évfolyamokra vonatkozó érdemjegye is szerepel!

A bizonyítvány mindkét oldalát (nem csak a jegyeket tartalmazó oldalt), egyben kell lemásolni, lefényképezni, beszkenelni, mert csak úgy érvényes.

* A felvételi eljárás kiegészítő díjának banki átutalással történő megfizetésének igazolása a jelentkezéssel egyidejűleg kötelező! A befizetést igazoló dokumentummásolatokat fel kell tölteni az E-felvételi felületére.
* A hátrányos helyzet igazolására **a jegyző** vagy az illetékes **gyámhatóság igazolása, illetve határozata** fogadható el. Ha az csak rendszeres gyermekvédelmi kedvezményt állapít meg, a 1997.évi XXXI. törvény 67/A. §-a alapján önmagában hátrányos helyzet igazolására nem fogadható el.

fogyatékosság igazolását

A **jelentkező** fogyatékossága, sajátos nevelési igénye kizárólag **részletes szakértői véleménnyel** igazolható.

A szakértői véleménynek minden esetben tartalmaznia kell a fogyatékosság megnevezését és/vagy a BNO-kódját. Ennek hiányában a dokumentum nem fogadható el. Ha a szakvélemény felülvizsgálatra vonatkozó utalást tartalmaz, a felülvizsgálaton készült szakértői véleményt (kiegészítést, módosítást) is be kell nyújtani. Ugyanakkor a kiegészítés, módosítás kizárólag a részletes szakértői véleménnyel együtt fogadható el.

A nemzeti felsőoktatásról szóló 2011 évi CCIV. törvényben (Nftv.) meghatározott fogyatékosság az Nktv.-ben meghatározott sajátos nevelési igénynek felel meg, erre adható többletpont. Az Nktv.-ben meghatározott tanulási nehézség viszont nem minősül fogyatékosságnak, így arra többletpont nem adható.

* Sport eredmény igazolása

A jelentkezőnek az elért sporteredményről a megfelelő szervezet által kiállított igazolást kell benyújtania.

* Önkéntes katonai szolgálat igazolása

a Magyar Honvédség Katonai Igazgatási és Központi Nyilvántartó Parancsnokság által kiállított igazolás

* amit az adott intézmény még kér pl. önéletrajz, motivációs levél, egészségügyi alkalmassági papír.
* A meglévő **nyelvvizsga bizonyítványt nem kell feltölteni**, csak az adatait beírni a jelentkezésbe. Ha a jelentkező egy adott nyelvből külön szóbeli és írásbeli nyelvvizsga-bizonyítvánnyal rendelkezik, azok adatait két külön sorban kell rögzítenie!

Amennyiben a nyelvvizsga-bizonyítvány hibás adatot tartalmaz (pl. születési hely, két keresztnév), a NYAK-hoz benyújtott kérelemre, ingyenes eljárás keretében a NYAK 8 nap alatt hatósági igazolást (https://nyak.oh.gov.hu/doc/hibajavit.asp) állít ki, amit a jelentkezőnek fel kell töltenie az E-felvételi felületére.
* A 2022. február 15. után megszerzett nyelvvizsga-bizonyítványok adatait az e-ügyintézés során kell rögzíteni (április 20 és július 7 között)

**Az előrehozott érettségi vizsga eredményét bizonyító törzslapkivonat másolatát ne küldjétek el és az eredményét ne írjátok fel a jelentkezési lapra! Erre a jegyzőtöknek lesz szüksége az érettségi jelentkezés során! Az osztályozó vizsga alapján szerzett 12. év végi eredményeteket sem kell feltüntetni a jelentkezési lapon, hiszen nincs még 12. év végi bizonyítványotok.**

**Postai (ajánlott levél) benyújtás esetén A4-es méretű fénymásolatot kell készíteni, amelyre fel kell írni a nevet és a felvételi azonosító számot!**

1. A felvételi jelentkezés 3 államilag támogatott képzésre való jelentkezést esetén **díjtalan** (Természetesen, ha valaki ugyanannak a karnak, ugyanazon szakán a költségtérítéses képzést is megjelöli, annak ezért sem kell fizetnie.)

A három díjtalan jelentkezés mellett még 3 államilag finanszírozott hely megjelölésére van lehetőség kiegészítő díj (2000-2000 Ft) megfizetésével (Természetesen, ha valaki ugyanannak a karnak, ugyanazon szakán a költségtérítéses képzést is megjelöli, annak ezért nem kell többet fizetnie.) .

1. A **kiegészítő díj** átutalásának határideje a felvételi jelentkezési határidő (február 15.). Az átutalás mellett lehetőség van interneten keresztül bankkártyás befizetésre is.

Figyelem! A felsőoktatási felvételi eljárás kiegészítő díját az Oktatási Hivatalhoz, a külön eljárási díjat az azt megállapító felsőoktatási intézményhez kell befizetni.

Átutaláskor az alábbi adatokat kell megadni:

Kedvezményezett neve: Oktatási Hivatal

Kedvezményezett számlaszáma: 10032000-00282637-00000000

Átutalás összege: (az átutalás összegét az E-felvételi felületen a Fizetés menüpontban láthatja)
Közlemény: itt kizárólag a **12 jegyű**[**felvételi azonosító számot**](https://www.felvi.hu/felveteli/jelentkezes/felveteli_tajekoztato/FFT_2019A/1_teendok_hataridok/13_efelveteli/131_regisztracio) kell feltüntetni!

Figyelem! Felvételi azonosító szám hiányában a befizetett összeg nem azonosítható. Ez azt is eredményezheti, hogy a befizetést nem tudják jóváírni a jelentkező számára, így az érintett jelentkezési helyei kizárásra kerülhetnek. A sikeres átutalásról szóló bizonylat másolatát a felsőoktatási felvételi jelentkezés érvényességéhez az E-felvételi felületén fel kell tölteni, vagy másolatát az Oktatási Hivatal, 1380 Budapest, Pf. 1190 postacímre meg kell küldeni.

**Külön eljárási díj:** A felsőoktatási intézmények, amennyiben egészségügyi és pályaalkalmassági, gyakorlati, illetve mesterképzésben felvételi vizsgát tartanak, ezért külön eljárási díjat kérhetnek. Ezt a díjat az egyetemeknek kell átutalni. Ezek összegét és befizetési határidejét a Tájékoztató [7.sz. táblázata](http://www.felvi.hu/felveteli/jelentkezes/felveteli_tajekoztato/FFT_2016A/11_tablazatok) tartalmazza.

1. Aki nem a Felsőoktatási felvételi tájékoztatóban szereplő helyre szeretne jelentkezni, annak nem ezt a jelentkezési lapot kell kitöltenie! Ez esetben minél előbb érdeklődjön a megpályázni szándékozott intézménynél a felvételi és jelentkezés részleteiről!
2. Minden esetben tájékozódj, hogy az általad megjelölt helyeken milyen egyéb dokumentációt kérnek és az esetleges alkalmassági vizsgák időpontjáról és az ezekre való felkészülésről se feledkezz meg!
3. Az összes hivatalos értesítést, pl. a hiánypótlásra való felhívást, a besorolási döntést stb. kizárólag e-mailben fogod megkapni! Az elektronikus jelentkezés adatainak lezárása után, 2021. április 20-tól, a felvi.hu segítségével közvetlenül megtekintheted a rögzített adatokat és eredményeket (jelentkezői státuszlap), a felvételi pontokat, majd pedig a felvételi döntés eredményét. Ezért nem kerül postán kiküldésre a regisztrációs levél és a besorolási döntés sem. Folyamatosan figyeld a saját jelentkezői oldaladat és az e-mail postafiókodat!
4. Ha a felvételi jelentkezési kérelem hiányosan került benyújtásra (hiányosan, pontatlanul megadott személyes adatok, illetve jelentkezések) legkésőbb **2022. június 23-ig** a jelentkező **felszólítást kap a hiányok pótlására**.

Amennyiben a jelentkező a hiányt legkésőbb a hiánypótlási felszólításban megadott határidőn belül (vagy a rendelkezésre még nem álló dokumentumok esetében legkésőbb 2022. július 7-ig) nem pótolja, jelentkezési kérelmét a Hivatal a rendelkezésre álló adatok és dokumentumok alapján bírálja el, vagy az eljárást megszüntetheti.

1. A többletpontokat igazoló dokumentummásolatok benyújtása nem kötelező. Ezek hiánya vagy nem megfelelő benyújtása azonban azt eredményezi, hogy a jelentkező nem kapja meg az ezen a jogcímen járó többletpontokat. Erre vonatkozóan az Oktatási Hivatal hiánypótlási felszólítást nem küld, jelentkezéshez csatolásuk a jelentkező felelőssége!
2. A jelentkezők **általános tájékoztatást** is kapnak legkésőbb **2021. június 23-ig**, melyben az egyes pontszámítási módokhoz szükséges dokumentumok ismertetésével felszólítást kapnak annak ellenőrzésére, hogy minden, számukra szükséges dokumentumot benyújtottak-e.Az általános hiánypótlási tájékoztatás és az egyedi

hiánypótlási felhívás nem azonos!

**Az egyes dokumentumok elfogadásáról/elutasításáról a Hivatal NEM küld e-mailben értesítést, azokról az E-felvételi felületén kell tájékozódni**!

1. Ha a jelentkező az intézmény által meghatározott – csak az adott intézményben kötelező – mellékletet nem nyújtja be, a felsőoktatási intézmény hívja fel a jelentkezőt ennek pótlására a besorolási döntés időpontja előtt legkésőbb 30 nappal.
2. Amennyiben az egészségügyi vizsgálat, pályaalkalmassági vizsgálat vagy gyakorlati vizsga követelményei egy vagy több szakon egységesek, a felsőoktatási intézmény szabályzata helyett a Tájékoztatóban a szak(ok)ra vonatkozóan meghatározott követelmények az irányadóak. Ezen egységes vizsgálatokhoz vagy vizsgához benyújtandó dokumentumok hiánya esetén azon felsőoktatási intézmény bocsát ki
– legkésőbb a jelentkező vizsgáját, illetve vizsgálatát megelőzően 10 nappal – hiánypótlást, amelyik intézményben a jelentkező a vizsgán, illetve vizsgálaton részt vesz.
3. Hiánypótlásra **július 7-ig** van lehetőség, de a pontszámításhoz szükséges bizonyítvány (12. év végi) másolatát célszerű még júniusban feltölteni.
4. A sorrend módosítására egyszer van lehetőség július 8-ig, ez vissza nem vonható. Ilyen esetben érdemes a [www.felvi.hu](http://www.felvi.hu) oldalon található kérvénymintákból választani és ezt kitölteni. A kitöltött és aláírt kérvényt ajánlva el kell küldeni postán. Új jelentkezési helyet nem lehet megjelölni! Nem érdemes sorrendet módosítani az alkalmassági vizsga sikertelensége miatt, hiszen erre a szakra nem nyerhet felvételt a jelentkező. Ha egyik helyre nem szeretne bekerülni a felvételiző, akkor érdemesebb azt töröltetni, ez nem minősül sorrendmódosításnak.

**Felvételi ponthatár megállapítása (július ) után**

**A felsőoktatási felvételi eljárásban méltányosság gyakorlásának helye nincs, a keresetlevélben foglaltak alátámasztására utólagosan benyújtott, végzettséget, eredményt vagy többletpontjogcímet igazoló dokumentum főszabályként nem fogadható el. A besoroláshoz szükséges, méltányosságból kért pont megadása szintén nem lehetséges.**

1. **Ha nem vettek fel** egyik általad megjelölt helyre sem, akkor lehetőséged van a pótfelvételire augusztusban. Ezek részleteiről a [www.felvi.hu](http://www.felvi.hu) honlapon a ponthatár meghúzások utáni időszakban minden információt megtalálsz. Csak azoknak a jelentkezése fogadható el a pótfelvételi eljárás során, akik a 2021. évi általános felsőoktatási felvételi eljárásban nem jelentkeztek, vagy jelentkeztek, de nem nyertek besorolást egyik felsőoktatási intézmény által meghirdetett, 2021. szeptemberben induló képzésre sem. A pótfelvételi eljárás során csak egy felsőoktatási intézménybe és csak egy képzésre lehet jelentkezni. A pótfelvételi eljárás kizárólag elektronikusan zajlik, jelentkezést az E-felvételiben lehet benyújtani.
2. Ha felvettek, de nem akarod elkezdeni a tanulmányaidat a **hallgatói jogviszony szüneteltetésére** is van lehetőség („halasztás”). Ha a felsőfokú intézmény másként nem rendelkezik, csak **az első félév sikeres teljesítése után** kerülhet sor rá. Ha például diakóniai évre készülsz a tanulmányaid megkezdése előtt, feltétlenül keresd meg írásban azokat az intézményeket, ahová jelentkezel és tájékozódj a lehetőségekről.
3. Ha nem (jól) éltél a sorrendmódosítással és olyan helyre nyertél felvételt, ahová már nem szeretnél menni, akkor inkább ne iratkozz be szeptemberben. Egy személy államilag támogatott képzésben 12 féléven át folytathat felsőoktatási tanulmányokat (ebbe beletartozik a felsőoktatási szakképzés, alapképzés, egységes, osztatlan képzés és mesterképzés is). A támogatási időbe be kell számítani a megkezdett államilag támogatott félévet is. Ezért ha az adott képzésre beiratkozol, akkor elvesztesz egy félévet az államilag támogatott keretből.
4. Ha a sikertelen felvételi után inkább szakmát tanulnál, a nyár folyamán még van lehetőséget OKJ-s képzésekre jelentkezni szakközépiskolákban, szakképző intézményekben. Ez esetben is lesz diákigazolványod és minden kedvezmény megillet, amit a gimnáziumban is kapott a családod. Sőt ha később szeretnél diplomát szerezni, még mindig vár Téged a 12 támogatott féléved, hiszen nem hallgatói jogviszonyban, hanem tanulói jogviszonyban állsz a szakképzést adó intézettel.